VVG BENDRADARBIAVIMO PROJEKTO GAUTI PARAMĄ PAGAL LIETUVOS KAIMO PLĖTROS 2014–2020 METŲ PROGRAMOS PRIEMONĖS ,,LEADER“ VEIKLOS SRITĮ ,,VVG BENDRADARBIAVIMO PROJEKTŲ RENGIMAS IR ĮGYVENDINIMAS“

|  |  |
| --- | --- |
| ***Projekto pavadinimas*** | ***MAISTAS, KURĮ GALIMA VALGYTI*** |

|  |
| --- |
| **Pareiškėjas:**  Kaimo vietovių VVG, **Vietos veiklos grupė „Pajūrio kraštas“** |
| **Partneris**  Kaimo vietovių VVG, **Asociacija „Lamatos žemė“** |
| **Partneris**  Kaimo vietovių VVG, **Plungės rajono savivaldybės vietos veiklos grupė** |
| **Partneris**  Kaimo vietovių VVG, **Kretingos rajono kaimo plėtros asociacija** |
| **Partneris**  Kaimo vietovių VVG, **Šilalės rajono partnerystės vietos veiklos grupė** |
| **Projektas skirtas šioms tikslinėms grupėms:**   1. Projekto partnerių teritorijose veikiantys smulkieji ūkininkai; 2. Maisto produktų perdirbėjai; 3. Jauni žmonės iki 40 metų.   Projekto rezultatų poveikis tikslinėms grupėms:   1. Potencialūs pareiškėjai įgys teorinių bei praktinių žinių bendradarbiavimui ir kooperacijai, trumpųjų maisto grandinių kūrimui; 2. Sukurti vietos išteklių žemėlapiai padės lengviau identifikuoti kokie smulkūs augintojai ir gamintojau veikia projektų partnerių teritorijose, nes nėra apie juos surinkta jokių statistinių duomenų; 3. Pasiryžusiems kurti trumpąsias maisto grandines bus lengviau surasti tinkamus partnerius bendradarbiavimui; 4. Parengtas maisto grandinių organizavimo tvarkos aprašas palengvins maisto grandinių organizavimą, taupys laiką ir padrąsins kooperuotis; 5. Surengtos konferencijos paskleis žinią visuomenei ir paskatins diskusijas apie   apie bendradarbiavimo galimybes, sveikesnį, kaimynystėje užaugintą ir pagamintą maistą, kurį „galima valgyti“. Konferencijose dalyvaus ne tik tie, kurie mokysis, bet platesnis ūkininkų ir perdirbėjų ratas. Bus kviečiami ir „valgytojai“ – kaip galutiniai grandinės dalyviai. To pasėkoje tikimės, kad ateityje atsiras ir „Valgytojų bendruomenės“.  Jauni žmonės iki 40 metų bus paskatinti imtis inovatyvios veiklos. |
| **Projektu siekiame apsijungti ir bendradarbiauti, bei išbandyti platesnio veikimo modelį.**  VVG „Pajūrio kraštas“ ir kitų projekto partnerių teritorijose nėra veikiančių trumpųjų maisto grandinių, o Lietuvoje yra tik keletą pavyzdžių, todėl tokių maisto sistemų kūrimas yra nauja ir menkai išbandyta praktika.  Projektu siekiame kartu su partneriais siekti proveržio šioje srityje ir paskatinti bei padėti smulkiesiems ūkininkams ir perdirbėjams suvokti šiuolaikinės kooperacijos naudą (senieji ūkininkai žiūri atsargiai dėl sovietmečiu susiformavusio požiūrio į kolūkius).  Projektu siekiame paskatinti potencialius pareiškėjus būti aktyvesniems, pasinaudoti parama, kuri teikiama per VVG ar per NMA.  Siekiame skleisti žinią ir padėti suvokti tiek potencialiems pareiškėjams, tiek vartotojams, kad trumpoji maisto grandinė tai – nauda ir gamintojui, galinčiam sukurti didesnę pridėtinę vertę, ir vartotojui, gaunančiam maistą iš arčiau ir sveikesnį. Tai ir – edukacija, ir nauda gamtai. Tik taip pasieks mūsų namus maistas, kurį galima valgyti.  Nauda ūkininkui, kad sumažėja tarpininkų. Jis gali ne tik užauginti, bet ir parduoti vartotojui. Be galo svarbu ir tai, kad trumpojoje maisto grandinėje ūkininkas palaiko betarpišką ryšį su vartotoju. Didžioji pinigų dalis, kuri tenka perdirbimo įmonei ar prekybai, atitenka pačiam augintojui.  Bus sukurtos prielaidos inovatoriškam ir pažangiam maisto sistemos modeliui sukurti, kuris veiktų konkretaus administracinio vieneto mastu, apimdama žemės ūkį, maisto produktų gamybą, perdirbimą, pardavimus, prieigų vartojimui kūrimą ir palaikymą, patį vartojimą ir šalutinių išteklių bei atliekų racionalų panaudojimą.  Vietos maisto sistema *(angl. local food system)* yra bendradarbiavimo tinklas, sujungiantis tvarią žemės ūkio produkcijos ir maisto gamybą, perdirbimą, paskirstymą, vartojimą ir atliekų tvarkymą, siekiant sustiprinti aplinkos, ekonominę ir socialinę sveikatą tam tikroje vietovėje (Kneafsey ir kt., 2013) |
| **Projekto tikslas** – sukurti penkių partnerių neformalią partnerystės grupę, tampant bendra jungtimi tarp vietos augintojų, perdirbėjų ir vartotojų, skatinančia aukštesnės pridėtinės vertės ir geresnės kokybės produktų gaminimą ir trumpųjų maisto grandinių organizavimą kiekvieno projekto partnerio teritorijoje. |
| **Ko tikimės iš mokymų:**   1. Kad maži ūkiai prekiautų ne žaliava, o produkcija. 2. Patraukliai supakuotos ir pateiktos produkcijos. 3. Kad kiekvienas ūkis vestų edukacijas. 4. Sveikas, ekologiškas produktas keliautų į mokyklas ir darželius. 5. Ūkiai dalyvautų rezervuotose pirkimuose. 6. Ūkiai įsirengtų mini pardavimo vietas (žinotų visus higienos reikalavimus). 7. Ūkiai naudotų pažangiausias technologijas perdirbant savo žaliavą, mažinant darbo vt., robotizuojant. 8. Ūkiai pažymėti skaitmeniniame žemėlapyje. 9. Smulkūs ūkiai jungtųsi į grandines ir dalyvautų projektuose. 10. Ūkių produkcijos parduotuvė Klaipėdoje. |